<BODY>

<P>This page uses frames, but your browser doesn't support them.</P>

</BODY>

Štatút
školy

Organizácia šk.
roku

Vnútorný
poriadok

Vnútorný poriadok
ŠVL

AUP

Úspešnosť
maturantov

Prijímacie
konanie

Úspechy
študentov

Rada
školy

SOČ

Rozvrhy
učiteľov

Rozvrhy
tried

Úlohy na
prijímacie skúšky zo slovenského jazyka a literatúry v šk. roku
1996/97

1. Doplň i/y a čiarky vo
vetách:
Dnes keď píšem tieto riadky pripekáme si na ohni voňavé antilopie
mäso a pomaly si z neho zajedáme. Obidvaja sme ak_si neobyčajne spokojn_ ba
temer by som povedal šťastní hoci je už po šiestej hodine večer chytro sa
stmieva a hrozn_ r_k noci sa už rozlieha v povetr_. Spokojnejší sme ako
kedykoľvek dosiaľ. A to sčasti preto že sme si na nočn_ rev zvierat už navykli
ale hlavne že nás uspokojuje voňavá pečienka. Musím opísať ako sme sa k nej
dostali. Za cel_ čas, čo sme boli s Tanganikom na ceste, jedli sme iba
konzervované mäso a zeleninu. Z času na čas keď sme naďab_li na stromy, ktoré
Tanganika poznal a sekerkou ponatínal občerstvovali sme sa ich miazgou ktorá zo
záseku hojne v_tekala a podobala sa mlieku. Konzerv_ sa nám zunovali prejedli
sme sa nimi, a miazga stromov nám nestačila na zas_tenie.

2. Doplň správnu pádovú príponu
prídavného mena a napíš, o aký druh prídavného mena ide:
Pankrác, Servác a
Bonifác sú traja ľadov_ muži.
.............................................................................
Susedov_
chlapci sa tešili na darček.
........................................................
Sýt_ hladnému
neverí. ......................................................
Ryb_ tuk je
výživný. ....................................................

3. Utvor rozkazovací spôsob 2. os.
jednotného čísla od slovies umyť, pribiť, zakryť.

4. Doplň správny tvar číslovky 7 a do
zátvorky napíš, o aký druh číslovky ide.
Na siedm_ deň ráno vietor
zosilnel.
Po siedm_ch minútach chôdze zastal.

5. Nájdi prísudok a urč ho:
a) Mladosť -
radosť.
b) Nástenkári začali pripravovať materiál.
c) Janko je
automechanik.
d) Múdrejší ustúpi.

6. Rozšír vetu o priraďovací sklad a podčiarkni ho:
Ľahký závan vetra rozvíril vôňu smrečiny.
Z vety vypíš prisudzovací a jeden
určovací sklad.

7. Urč vety
podľa členitosti:
Plakal od šťastia. Ostalo mi zle. Nádherne. To je
nádherné.

8. Vykaj jednej osobe. Použi správny tvar
slovesa, ktoré je v zátvorke.
Želám Vám, slečna Vierka, aby ste v živote
(dosiahnuť), po čom túžite.

9. Utvor priraďovacie súvetie, v ktorom obsahy
viet si vzájomne odporujú, a priraďovacie súvetie, v ktorom je významovo
dôležitejšia druhá veta.

10.
Tí, ktorí nemali lyže, šmýkali sa po zľadovatených chodníkoch. Potom sa mokrí a
usmiati vracali do ubytovne. Ešte dnes, keď sa stretneme, s nadšením spomíname
na prežité. Vídali sme i stopy divej zveri. Určite si spod snehu vyhrabávala
zvyšky suchých bylín, aby sa niečím zasýtila.

Z textu vypíš 2
podraďovacie súvetia a 1 jednoduchú rozvitú vetu. Pri podraďovacom súvetí urč
vedľajšiu vetu.

11. Oprav
nespisovné vyjadrovanie: Zvoniť bude za päť minút. Poslali pre doktora. Kto
je u telefónu? Predseda zahájil schôdzu.

12. Pri ktorom slohovom postupe musíš
čo najpresnejšie a najnázornejšie slovami vystihnúť pozorovaný
predmet?

13. K slovu mesiac utvor:
a) prirovnanie
b)
personifikáciu
c) napíš synonymum

14. Epos, baladu, poviedku a román
priraď k veršovaným alebo neveršovaným epickým útvarom.

15. Podčiarkni, ktorý z týchto autorov
písal aj divadelné hry.
S.
Chalupka, J. G. Tajovský, J. Kráľ, P. O. Hviezdoslav

16. K uvedeným literárnym útvarom doplň
autora a dielo:
a) poviedka
b)
román
c) divadelná hra
d) balada

17. Porozmýšľaj o sebe a o svojich
kamarátoch. Pomenuj priamo aspoň tri ich vlastnosti, ktoré sa ti na nich páčia.
Aký druh charakteristiky si použil?

18. Do ktorého literárneho druhu by si
zaradil báseň Jesenná láska od M. Válka? Svoje tvrdenie odôvodni.

Diktát

Deň pominul bez ďalšej príhody. Medvede chodili sem, chodili
tam, obchádzali dom, ale nepokúsili sa o priamy útok. Vojaci boli na stráži celú
noc a okolo štvrtej hodiny ráno si už mysleli, že útočníci dvor opustili.
Rozhodne sa viac neukazovali. Asi o siedmej hodine šiel Marbre hore na pôjd
zniesť odtiaľ nejaké zásoby. Vzápätí bol dolu a vravel, že medvede chodia po
streche. Jasper Hobson, čatár, Mac Nap a ešte dvaja-traja chlapi uchopili zbrane
a vrhli sa k rebríku na chodbe, ktorý viedol na povalu. Ale na povale bola taká
strašná zima, že Jasper Hobson a jeho druhovia nevládali udržať v ruke pušku.
Para, ktorú vydychovali, mrzla okolo nich hneď na sneh. Marbre sa nemýlil.
Medvede obsadili strechu domu. Počuli ich pobehovať a mrmlať. Občas sa pazúrmi
zaryli cez ľadovú vrstvu do lát na streche. Mohli laty aj vytrhnúť! Poručík a
jeho ľudia čoskoro zišli z povaly dolu, celkom zmeravení od zimy.